Halogeenimine

Halogeenimine on keemiline reaktsioon, mille käigus viiakse halogeeni aatom(id) aine molekuli koostisesse. Tavaliselt on tegemist orgaaniliste ühendite halogeenimisega kas liitumisreaktsiooni või asendusreaktsiooni abil.

Olenevalt halogeenist eristatakse fluorimist, kloorimist, broomimist ja joodimist. Vastupidist keemilist reaktsiooni, milles halogeeni aatom eraldub mingi ühendi molekulist, nimetatakse dehalogeenimiseks.

Halogeenimiseks kasutatakse vaba kloori ja broomi, vesinik- ja fosfor halogeniide, sulfonüül- ja sulfinüülkloriidi, N-bromosuksiinimiidi, koobalt- ja antimonfluoriidi jm.

Halogeenimine on vahestaadium paljude plastide, pesemisvahendite jm tootmisel.

Näiteid
Alkaanide radikaalhalogeenimine
Alkeenide ja alküünide elektrofiilne halogeenimine
Isoalkeenide allüülne kloorimine
Areenide elektrofiilne halogeenimine
Alkoholide asendusreaktsioonid

Vaata ka
Radikaalreaktsioon
Ahelreaktsioon (keemia)
Elektrofiilne aromaatne asendusreaktsioon
Elektrofiilne liitumine
Hüdrohalogeenimine
Asendusreaktsioon
Halogeniidid
Broomiarv

Keemilised reaktsioonid
Halogeniidid